Groot soektog ná Thabazimbi-plaasaanvalArgieffoto OPVOLG: Groot deurbraak ná boer se moord Die polisie in Thabazimbi, Limpopo, het ŉ groot soektog van stapel gestuur op soek na die mans wat Bertie Cilliers (54) Vrydag op sy plaas aangeval het. Lt.kol. Moatshe Ngoepe, woordvoerder van die polisie, het gesê Cilliers se seun het omstreeks 14:00 sy pa in die kombuis aangetref by Spitskop-kleinhoewe. Cilliers het op die grond gelê. “Hy is verskeie kere geskiet,” het Ngoepe gesê. Die polisie het verskeie koeëldoppies op die toneel gevind. “Dit is nog nie in hierdie stadium duidelik of enigiets uit die huis gesteel is nie.” Cilliers se voertuig, ŉ Ford Ranger, is ŉ paar kilometer daarvandaan verlate aangetref. “Niemand is nog in verband met die voorval in hegtenis geneem nie. Die polisie-ondersoek duur voort,” het Ngoepe bygevoeg. OPVOLG: Groot deurbraak ná boer se moord